Retten i Lyngby afviser, at skiltning ved et vejarbejde ved Lyngby Omfartsvej var for dårlig. Flere bilister har anlagt sagen i protest mod de bøder og betinget frakendelse af kørekortet, som de er idømt for at køre for hurtigt forbi et vejarbejde.

Læs også : Bilister vil slippe for fartbøde - så ikke skilte

Der er tale om en håndfuld prøvesager, og flere hundrede andre bilister har angiveligt stået klar til at følge op med krav om frifindelse, hvis de første havde fået medhold.

Alle er idømt bøder og betinget frakendelse af kørekortet, og de skal dermed op til en ny køreprøve.

Protesten mod straf skyldes en påstand om, at politiets skiltning ved vejarbejdet Lyngby Omfartsvej var alt for dårlig.

• I maj og juni 2015 får 5.000 bilister en fartbøde ved vejarbejde på Lyngby Omfartsvej

• 29. til 31. juli blitzes 1.635 bilister på fem timer og det kalder politiet danmarksrekord.

• 179 bilister, der fik en bøde, ville have sagen i retten, og det samme ville 285 bilister, der fik et klip i kørekortet.